Նշենք, որ փորձագետի պաշտոնը պետական դատափորձագիտական հիմնարկներում կարող է զբաղեցնել բարձրագույն կրթություն ունեցող և լրացուցիչ հատուկ փորձագիտական մասնագիտացում ստացած Հայաստանի Հանրապետության քաղաքացին: ՓԱԲ–ում իրականացվող այս ծրագրի շրջանակներում հավակնորդը դատական փորձագետի որակավորում ստանալու նպատակով անցնում է վերապատրաստման և կատարելագործման դասընթաց։ Վերպատարաստաման և կատարելագործման մոդելի յուրահատկությունը կայանում է նրանում, որ առաջին փուլում հավակնորդի մասնագիտական գիտելիքների ստուգման նպատակով տրամադրվում է արդեն իսկ կազմակերպությունում կանխավ մշակված և լրամշակված հարցաշարերից (1000-1500 հարց պարունակող) էլեկտրոնային տարբերակով պատահականության սկզբունքով ընտրված մասնագիտական 100 հարց։ Թեստավորման արդյունքում բավարար գնահատական ստանալու դեպքում հավակնորդն անցնում է բանավոր հարցազրույց, որից հետո կազմվում է մասնագիտական թեմաններով հագեցված տեսական և գործնական փուլերից բաղկացած ծրագիր-առաջակ՝ համապատասխան թեմաններով և տևողությամբ: Ինչպես ցույց է տվել դատական փորձագետների վերապատրաստման տարիների փորձը միջինում այն կազմում է 3-6 ամիս, հազվադեպ դեպքերում այն կարող է տևել 9-12 ամիս: